Pasgebore baba in broodsak gestortArgieffoto Die liggaam van ŉ pasgebore babadogtertjie is Vrydagaand in ŉ asblik oorkant ŉ Johannesburgse hospitaal gevind. Chris Botha, woordvoerder van Netcare 911, het gesê die baba se liggaam is omstreeks 20:00 deur ŉ hawelose man gevind wat in asdromme oorkant die Sunninghill-hospitaal gegrawe het. “Paramedici by die hospitaal is van die vonds in kennis gestel. Die pasgebore baba was in ŉ leë broodsak gestort. Sy was reeds dood en niks kon gedoen word om haar lewe te red nie,” het Botha gesê. Die polisie is ontbied en ŉ ondersoek is van stapel gestuur.